नई दिल्लीः सिविल सर्विसेज परीक्षा में सफल होने वाले अभ्यर्थियों के लिए आईएएस बनना पहली पसंद और मजबूत रूप से स्थापित हो गया है। इस साल सिविल सर्विसेज परीक्षा में टॉप 100 में आने वाले प्रतिभागियों ने आईएएस काडर ही चुना है। डीओपीटी की जारी काडर लिस्ट के अनुसार टॉप 100 में 90 ने आईएएस, पांच ने आईएफएस, तीन ने आईपीएस और दो ने आईआरएस काडर चुना। 10 सालों में यह पहली बार है, जब टॉप 100 में शामिल प्रतिभागियों ने इतने बड़े पैमाने पर आईएएस को चुना। हालांकि, काडर आवंटन के क्रम में पहले आईएफएस, फिर आईएएस, आईपीएस और अंत में केंद्रीय सेवाओं की ग्रेड ए सर्विसेज को रखा जाता है।